تاقبايليت

تاقبايليت اولّا لقبايلية هي وحدة من اللوغات لامازيغية دالشمال كايهضرو بيها لقبايل فالشمال والشمال الشرقي ديال الدزاير. كايهضرو بيها الناس فلمنطاقة ديال لقبايل فالشرق ديال لجزائر لعاصمة وفيها نيت، وفبلايص خرين حدا لبليدة، بحال بني صلاح وبني بويعقوب. التقديرات ديال شحال كايهضرو بهاد اللسان شادّة مابين 5 حتال 7 دلمليون دلبشري فلعالم، لغالبية ديالهوم فالدزاير، على حساب لمعهد داللوغات والتقافات دالشرق فباريز. التصنيف. لقبايلية هي وحدة من اللوغات لامازيغية اللي كاينة فالشمال. هاد اللوغة تفرقات بكري بزاف على اللوغة لامازيغية لبديانية، ولاكين سبقاتها فهاد الشي تاضونݣيت. لينتيشار. لقبايلية هي لوغة اصلية فلمينطاقة دلقبايل وكاينة فسبعة ديال لويلايات فالدزاير. تقريبا التلت ديال الدزايرين ناطقين ناشطين بوحدة من اللوغات لامازيغية، لاغلبية ديالهوم قريبة للجزائر لعاصمة، وكايهضرو بتاقبايليت وتاشاويت، معا شي مجتمعات فلغرب والشرق ولجانوب ديال لبلاد. لقبايل هوما اكبر ݣروپ كايهضر بشي لوغة امازيغية فالدزاير، ولاكين مكايشكّلوش اغلبية. لغالبية ديال السكان فلويلايات دبجاية، لبويرة وتيزي وزو كايهضرو بلقبايلية. هاد اللوغة كاينة بشكل رئيسي فلويلايات دبومرداس وبرج بوعريرج وجيجل ولجزائر لعاصمة اللي فيها حتى الدارجة الدزايرية. هاد اللوغة كايهضرو بيها الناس اللي تزادو برا لقبايل من لاصول الدزايرية لقبايلية وهي عندهوم لوغة ام فلمدون داوروپا وامريكا الشمالية (كتير شي ففرانسا). كاينة تقديرات كاتݣول باللي النص ديال الناس دلقبايل عايشين برّا هاد لمينطاقة لجغرافية. لوضع الرسمي. من مورا لحتيجاجات لكبار ديال 2001-2002 اللي تعرفو بالربيع لكحل، الدستور الدزايري د2002 عتارف بلامازيغية (بݣاع اللوغات ولمتغيرات ديالها) كلوغة وطنية ولاكين ماشي رسمية حتال 2016 من مورة حملة داروها نشطاء. لعربية مازالة بلحكم دلقانون اللوغة الرسمية ديال لبلاد. لفرانساوية مامعتارفش بيها فحتى شي وتيقة دلقانون، ولاكين هي بلحكم دلواقيع لوغة رسمية حيتاش خدامين بيها فݣاع ليدارات ولمؤسسات، وفݣاع لقطاعات ديال لحوكومة، بعض لمرات كتر من لعربية فالدزاير. لامازيغية فالدزاير ماعندهاش مناخ ملايم فاش تستعمل واخّا كاينة اداعة (لاداعة التانية اللي كاينة من لعهد ديال حرب الدزاير) وتلفازة (لقناة الرابعة اولّا قناة تمازيغت). لملكية ديال لقنوات لخاصة فالدزاير ممنوع، داكشي لاش لقبايل دارو قناة ديالهوم ففرانسا سميتها Berbère Television. ف1994 التلامد ديال لقبايل قاطعو الديراسة عام كامل حيتاش طالبو باش تدخل لامازيغية فلمقررات ديال لمدراسة، وبهاد الشي تدارت هيئة رمزية ديال لامازيغية (HCA) ف1995. لامازيغية ولّات كاتقرا فلمدارس ديال لبلايص فين كايهضرو بيها واخّا ماشي بزّز، الشي اللي خلّا لحضور ليها يكون قليل. الرايس دلبلاد فديك الساع عبد العزيز بوتفليقة كان مرة مرة كايݣول باللي لامازيغية "عمرها ماغاتكون لوغة رسمية، والا غاتكون لوغة وطنية خاص يدوز هادشي فليستيفتا". ف2005 ݣال بوتفليقة باللي "ماكايناش شي دولة عندها جوج لوغات رسميين (وهادشي ماشي بالصح، حيتاش كانادا فيها لفرانساوية والنݣليزية وبلاد مالطا فيها لمالطية والنݣليزية لوغات رسميين)، وهادشي عمرو غايكون لحال فالدزاير. " واخّا هكاك، من مورا ربعين عام ديال النضال لمسالم وليحتيجاجات وليضرابات والتعبية الشعبية، اللي مابينهوم الربيع لامازيغي (ليحتيجاجات وليضرابات فتيزي وزو، لبويرة، بجاية والدزاير لعاصمة ف1980) والربيع لكحل ف2001، الرايس بوتفليقة ولحوكومة ديالو تراجعو على لقرار وستاسلمو للضغط ديال لقبايل وعتارفو بلامازيغية كلوغة وطنية بلا ستيفتاء. اللهجات. كاينين جوج ديال اللهجات: لقبايلية لكبيرة (فلغرب) ولقبايلية الصغيرة (فالشرق)، ولاكين لواقيع معقّد كتر من هكّا، اللهجات فتاقبايليت كايشكلو سنسلة ديال اللهجات اللي يقدر يتقسم لربعة ديال اللهجات رئيسين (من لغرب للشرق): لفرق مابين لكلمات. ݣاع اللهجات فتاقبايليت كايشتاركو فنفس لكلمات ولمعجم من غير اللهجة الشرقية لبعيدة، واخّا كاينين كلمات فيهوم شوية ديال ليختيلاف، بحال لكلمة د"حلم" فالدارجة، الطرجامة ديالها فاللهجات من الشرق للغرب هي: bargu (بارݣو)، argu (ارݣو)، argu (ارݣو)، bureg (بورَݣ). النطق. النطايق فلتحت كايبينو كيفاش كاتنطق تاقبايليت. الصوايت. تاقبايليت عندها تلاتة ديال الصوايت لكتبة ⟨e⟩ كاتستعمال باش تمتّل لمصوت لمخفي [ə] اللي كايجي بزاف فلقبايلية. تاريخيا، لعلماء كايعتاقدو باللي هاد الصايت جا من التخليطة ديال تلاتة دالصوايت خرين اولا التحياد ديالهوم فݣاع اللوغات لامازيغية. التحقاق ديال شي صوايت، خصوصا /a/، راهو متاتر بلخاصيات ديال لحروف اللي ضايرين بيه، متلا لحروف اللي باينين بزاف كايستلزمو لفم يكون محلول كتر فاش الصايت كايتنطق. متال: aẓru (ازرو، "حجرة") مقارنة معا amud (اَمود، "الزرع"). هاد الصوايت /a، i، وu/ كايبانو كتر وكايولّيو [æ، ɪ، وʊ]. لحروف. الجميع والسريط. فتاقبايليت كاينين بزاف ديال اللهجات واللكنات اللي جايين من الجميع والسريط ديال شي حروف (غاليبا كايتقسمو للقبايلية الشرقية ولقبايلية لغربية). شي خاصيات من هاد الجميع والسريط كاينين فاللهجات كاملين، اما خاصيات خرين كاينين غير فلبعض ديال هاد اللهجات. هاد لخاصيات ديال الجميع والسريط ماكايبانوش فلكتبة: التشديد كاياتر على النطق ديال شي حروف: كايشد شباه حروف لعلة ولحروف لحكاكة وكيرجّعها لحروف مفجرة. بشكل خاص حرف لغين ɣ لمشدد كايرجع قاف بالشدة qq، وليا مشددة y كاترجع لݣا بالشدةgg، ولواو w لمشدد كايرجع حرف لبا مشدد bb. لحروف لمفجرة ولحروف لحكاكة. تاقبايليت هي لوغة عامرة بلحروف لحكاكة اللي هي فلوغات امازيغية خرين حروف مفجرة، ولاكين فلكتبة ماكاينش تمييز مابين هاد الجوج. هاد لجدوال كايعطي ليستة ديال لحروف لحكاكة ولحروف لمفجرة وايمتا كايتنطقو (ملاحضة: الشدة كاترجع لحروف لحكاكة لحروف مفجرة): لقواعد. السميات. تاقبايليت عندها جوج ديال لجناس، لمدكار ولمؤنات. بحال ݣاع اللوغات لامازيغية، السميات لمدكرة كاتبدا بواحد من هاد الصوايت (a-، i-، u-) (اَ-، اِ-، اُ-)، اما السميات لمؤنتة كاتبدا عامة ب -t (ت-) وكاتسالي ب t- (-ت). متال: aqcic (اَقْشيش، "ولد") اولّا taqcict (تَقْشيشْت، "بنت"). لمجموع كايجي غالبا بالتبدال ديال -a (اَ-) دلبدية واللي كاتولي -i (اِ-)، واما الزيادة ديال en- (- ـــَـن) فاللخر (لجمع السالم) اولّا التبدال ديال الصوايت وسط لكلمة (لجمع دالتكسير)، اولا بجوج. متال: بحال ݣاع اللوغات لامازيغية، تاقبايليت عندها جوج دلحالات فلاسماء: لحالة لمنفاصة ولحالة تاع لمضاف. لكلمة فلحالة لمنفاصلة ماكايطرا ليها والو فالشكل تاعها. لحالة تاع لمضاف كاتجي ملّي كايتبدّل /-a/ (اَ-) وكايولّي /-u/ (اُ-)، لخسارة ديال الصايت اللول فشي كلمات مانتين، الزيادة ديال واحد من حروف لعلّة فاللول، وفبعض لحالات ماكايطرا حتى شي تغيير. متال: لحالة ديال لمضاف كاتكون، بحال اللي فتمازيغت وسط لمغريب، غير فلفاعل اللي كايجي من مورا لفيعل، مورا حروف لجر، لمفاعيل، ومورا شي نوامر. السميات فتاقبايليت تقدر تكون فلحالة لمضافة الا سبقو واحد لجملة اسمية فيها ضمير رجّاع فاللول. متال: من غير من مورا لحروف دلجر تاع "ar" (ار) و"s" (سْ)، ݣاع السميات كاياخدو لحالة دلمضاف، متال: لفعال. لفعال فلقبايلية كايتصرفو لتلاتة دلوقات: لماضي لعادي، لماضي لمجهد (ديال لماضي لبعيد) ولمستقبل (ad + لماضي). نادرا ماكايتستعمل لماضي بوحدو فتاقبايليت (على لعكس ديال اللوغات لامازيغية لخرة اللي كاتعبّر بيه على لحاضر). "لفعال الضعاف" عندهوم لفورمة تاع لماضي لعادي كاتشبه للمضارع. لامتيلة فلجدوال كاتعطي التحويل للمتكلم لواحد. لفعال كاتصرّف للشخوص بالزيادة دبال لحروف. هاد لحروف داللخر هوما بحال بحال فݣاع لوقات (غير لمعنى اللي كايتبدل). لحرف لفاصل e يقدر يتزاد مابين لحرف دالزيادة لقبلاني ولفيعل. لفعال ديما كاينة على لفاعيل ديالها ويقدر تعكس الشخص ديال لمفعول بيه اللول والتاني. متال: تاقبايليت لوغة فيها لفعال دلحركة غادين بلحروف دالزيادة. جوج ديال لحروف كايورّيو فين غادة لحركة: متال: لقبايلية فيها جوج طروفا باش تدير النفي، لحرف ur (اور) اللي كاتزاد للول ديال لفيعل، ووحدة اولا بزاف ديال لحروف دلزيادة اللي كايبدّلو لفيعل اولّا واحد من لحجج ديالو. متلا، النفي الساهل دلفيعل كايتدار بالزيادة ديال ur (اور) قبل لفيعل، ومن بعد لفيعل كاتزاد ara (ارا). متال: لكلمات دالنفي لاخرين (متال: acemma (اشَمّا)، …) كايتستعملو معا ara (ارا) باش يتعبر على انواع معقدين ديال النفي. لشتيقاق ديال لفعال كايدّار بالزيادة ديال لحروف. كاينين تلاتة ديال لنواع دلشتيقاق: التسباب، لينعيكاس ولمبني للمجهول. ffeɣ (فّغ، "خْرْجْ") ⇐ ssuffeɣ (سُّوفَغ، "خْرّْجْ"). kcem (كْشَم، "دْخَل") ⇐ ssekcem (سّكْشَم، "دْخَّل"). irid (ايريد، يتغسَل) ⇐ ssired (سّيرَد، "غْسْل"). ẓer (زَرْ، "شاف") ⇐ mẓer (مْزَر، "يشوف واحد لاخر). ṭṭef (طَّف، "شدّ") ⇐ myuṭṭaf (ميوطَّف، "شدّ واحد لاخر"). krez (كرَز، "حرت") ⇐ ttwakrez (تّواكْرَز، "تّْحْرْتْ"). ečč (اَتْش، "كول") ⇐ mmečč (مَّتْش، "تكال"). enɣ (اَنْغ، "قتل") ⇐ mmenɣ (مَّنْغ، "قتل واحد لاخر") ⇐ smenɣ (سمَنْغ، "يدير السبة باش واحد يقتل لاخر") جوج من هاد لحروف دالزيادة يقدّو يلغيو بعضيّاتهوم: enz (اَنْز، "يتباع") ⇐ zzenz (زَّنْز، "بيع") ⇐ ttuzenz (تّوزَّنْز، "يتباع"). النتيجة: ttuzenz = enz! (تّوزَّنْز = اَنْز). ݣاع لفعال فتاقبايليت عندهوم سمية لفاعل، وكايتخرّج بالزيادة ديال -am (اَمـْ-) ولّا -an (اَنـْ-) (الا كان لفيعل بادي بلحروف دلبا ولفا ولميم ولواو) فاللول ديال لفيعل. (كاينين ستيتناءات بطبيعة لحال). متال: ṭṭef (طَّفْ، "شدّ") ⇐ anaṭṭaf (اَنَطّاف، "مالك -ديال شي حاجة-"). inig (اِنيݣ، "سافر") ⇐ iminig (اِمينيݣ، "مسافر"). eks (اَكْسْ، "كْسْب") ⇐ ameksa (اَمَكْسا، "كسّاب"). فلقبايلية لفعال كايجيو بشكل مختالف على حساب الجدور دلفعال. غاليبا هاد لفعال كايجي قبل منهوم لحروف دالزيادة -a (اَ-) اولّا -t(u) (ت(و)-). متال: ffer (فَّر، "تخبّى") ⇐ tuffra (توفّرا، "تخَبية") «Tuffra n tidett ur telhi» (توفّرا ن تيدَتّ اور تَحلي، "التخبية دلحقيقة خايب"). ɣeẓẓ (يَزّ، "عَض") ⇐ aɣẓaẓ (اَغْزاز، "لعضّان") zdi (زدي، "جمَع") ⇐ azday (ازْداي، "التجماع") ini (اِني، "ݣال") " ⇐ timenna (تيمَنّا، "لمݣال") الضماير. الضماير امّا كاتبقى منفاصلة اولّا كاتزدا مع لفعال والسميات. متال: Ula d nekk (اولا د نَكّ، "حتّا انا") الضماير دلملكية كاتزدا معا السميات اللي كاتشير ليها. متال: Axxam-nneɣ (اَخّام-نَّغ، "الدار ديالنا"). كاينين تلاتة ديال السميات دليشارة: هدا، هادو (لقريب)، هاداك، هادوك (للبعيد) ولغياب ديال ليشارة. يقدر يتزداو معا السميات اولّا يبانو منفاصلين. متال: Axxam-a / Axxam-agi (اخّام-ا / اخّام-اݣي، "هاد الدار" "الدار-هادي")، Wagi yelha (واݣي يلها، "هادا راهو زوين" "هادا راه. زوين") لحروف دلجر ولاضافة. لحروف دلجر ولاضافة كاتسبق لمجرور ولمضاف تاعها: i medden (اِ مَدَّن، "للناس")، si taddart (سي تادّارت، "من لڤيلاج"). ݣاع السميات كاياخدو لحالة دلمضاف فاش كايسبقها شي حرف دلجر ولا تاع لاضافة من غير من مورا "ar" (ار، "حتال") و"s" (سْ، "لجيهة"). شي حروف عندها جوج شكال: واحد كايدّار معا حروف الزيادة اللي واخدة الدور ديال الضمير، ولاخور كايجي معا اي حاجة خرة. شي حروف عندها سمية موصولة اولّا اداة ديال الستيفهام، متال: التراكيب. لحرف دالنعت d (دْ) هو اداة مايمكنش لواحد يستغنا عليها الا بغا يهضر بلقبايلية. لمعنى ديال هاد لحرف بالدارجة هو نيت "راه" بݣاع الشكال ديالو. مايمكنش هاد لحرف يتعوض بلفيعل ili (اِيلي، "يكون"). هاد لحرف ديما كاتبعو سمية فلحالة لعادية (ماشي لمضافة). متال: لحرف دالنعت d (دْ) ماخاصّوش يتخلّط بلحرف دلعطف d (دْ، "لواو دلعطف")، حيتاش هاد لحرف دلعطف كاتّبعو سمية فلحالة لمضافة، امّا لحرف دالنعت كاتبعو سمية فلحالة لعادية. متال: